open-index/open-wikipedia-markdown huggingface dataset:
Saliva no control de drogas

A saliva pertence ao grupo das chamadas mostras alternativas na detección de diversos fármacos e drogas, xunto co pelo, suor e unllas, converténdose a súa análise nunha técnica de grande utilidade nos últimos 20 anos. Unha denominación máis correcta é a de fluído oral, termo que inclúe a saliva e outras secrecións da cavidade oral.

## Que é a saliva? 
A saliva é un ultra filtrado do fluído intersticial, do que un 99% é auga e o 1% restante son ións cloruro, bicarbonato, fosfato e proteínas.

As principais glándulas secretoras da saliva son a submandibular (segrega un 65% do total), as parótides (o 23%), a sublingual (o 4%), e o resto é segregado por outras pequenas glándulas. A composición da saliva varía lixeiramente dunhas a outras glándulas e ó seu paso polos condutos salivais.

No caso dos seres humanos a saliva presenta un pH en torno 5,8 - 7, aínda que a estimulación da secreción aumenta a proporción de ións bicarbonato, o que sobe o pH ata un valor de 8.

## Factores condicionantes do paso das substancias á saliva 
O paso de substancias dende o sangue á saliva esixe a aquelas atravesar, polo menos, 5 barreiras celulares, o que lles impón unhas condicións de tamaño (peso molecular), e hidro/lipo-solubilidade bastante rigorosas. A hidro e liposolubilidade dependen do grao de ionización e este, á súa vez, do pH do medio.

### Vantaxes 
* Doada obtención. A súa recollida non é invasora para a persoa, ao contrario co sangue. Ao igual que o ouriño, pode recollerse sen que exista un risco potencial de infección para o suxeito e a súa manipulación carece igualmente de riscos para o operador.
* Non é necesario que a mostra sexa recollida por persoal sanitario, xa que se empregan uns dispositivos pouco complexos e de doado manexo podéndose realizar, deste modo a proba *in situ*.
* Correlación cos niveis plasmáticos, xa que a saliva é un ultra filtrado do plasma. Esta faceta aínda non se superou en moitos casos a pesar de que se avanzou moito, por isto débense considerar os resultados obtidos neste tipo de test resultados preliminares que precisan dunha confirmación con outras técnicas.
* **Control do uso de drogas no ámbito laboral:** Xa se emprega nos lugares de traballo, sobre todo despois dun accidente laboral.
* **Outras aplicacións:** Control antidopaxe; detección dun posibél consumo de estupefacientes en presos e persoal ou persoas noutras institucións coma correccionais; detección do consumo de drogas nos detidos (nos xulgados ou para sospeitosos detidos por un crime que puido ser cometido baixo a influencia dalgunha droga). Ademais, a saliva no futuro tamén pode ser unha mostra axeitada para diagnósticos e análises clínicos nos hospitais e laboratorios de investigación.

## Notas
Axencia Europea de Defensa

A **Axencia Europea de Defensa** (AED) é unha das tres Axencias da Unión Europea que funcionan exclusivamente no ámbito da política europea de seguridade e defensa. Realiza funcións de coordinación e cooperación intergobernamental a nivel comunitario en todos os asuntos relacionados coas capacidades defensivas dos Estados membros, principalmente a través da aproximación e progresiva integración das súas industrias militares e a cooperación tecnolóxica e de investigación en materia defensiva.

A AED realiza a súa función para todos os membros da Unión Europea fóra de Dinamarca, que se atopa acollida a unha excepción para desvincularse en asuntos da defensa europea.

A Axencia Europea de Defensa foi establecida polo Consello da Unión Europea o 12 de xullo de 2004, seguindo as recomendacións adoptadas polo Consello Europeo de Tesalónica e anticipándose ás previsións do entón proxecto de Constitución Europea redactado pola Convención. A súa sede atópase en Bruxelas (Bélxica).

## Tarefas 
O Consello de Europa estableceu que a AED debía "apoiar aos Estados Membros e ao propio Consello no seu esforzo de mellorar as capacidades de defensa europeas nos asuntos de xestión de crise e soster a política europea de seguridade e defensa así como mantela agora e no futuro". Dentro a súa misión atópanse catro funcións principais:

* Desenvolver as capacidades de defensa. 
* Promover a investigación e desenvolvemento tecnolóxico en materia de defensa. 
* Promover a cooperación en armamento. 
* Crear un mercado competitivo de equipamento militar europeo e fortalecer as bases tecnolóxicas e industriais de Europa.

## Estrutura 
Este corpo posúe personalidade xurídica e a súa dirección reside en tres elementos: 
* **Xefe da Axencia**: responsable da organización e funcionamento xeral, asegurando a implementación das directrices e decisións. O cargo corresponde ao Alto Representante da Unión para Asuntos Exteriores e Política de Seguridade, actualmente a socialista británica Catherine Ashton. 
* **Dirección administrativa**: o corpo da axencia para a toma de decisións, composto polos ministros de defensa dos estados membros cun representante da Comisión Europea e liderado polo Xefe da Axencia. 
* ** Conselleiro ou Xefe Executivo**: xefe do persoal e responsable da supervisión e coordinación das unidades. Actualmente Alexander Weis, quen sucedeu a Nick Witney no seu cargo en outubro de 2006.

## Historia 
A Axencia Europea de Defensa é a continuación do traballo realizado pola Unión Europea Occidental para a efectiva transferencia das súas funcións ao marco da UE, e desmantelar así a estrutura da UEO.

## Notas 
## Véxase tamén 
### Ligazóns externas 
* Sitio web da Axencia Europea de Defensa
Helioviewer

O **Helioviewer**, é un proxecto conxunto da NASA e da ESA, de código aberto para a visualización de datos solares e heliosféricos, que inclúe un software de visualización de datos de imaxes do Sol baseado no estándar de compresión de imaxes JPEG 2000, escrito en Java e OpenGl, chamado **JHelioviewer**.

O software foi desenvolvido por investigadores da ESA e da NASA como parte do proxecto JHelioviewer que desenvolve un equipo interdisciplinario de físicos solares e enxeñeiros informáticos (sendo os investigadores principais: Daniel Müller da ESA, e Jack Ireland (ADNET Systems, Inc. / NASA Goddard Space Flight Center). O Protocolo Interactivo JPEG 2000 (JPIP) permite enviar paquetes de datos a alta compresión. Dita tecnoloxía permite ao Observatorio de dinámica Solar da NASA manexar e servir aos investigadores, e público en xeral, mais dun terabyte de datos de imaxes por día. O servidor do software e arquivos JPEG 2000 está situado no Centro de Análises de Datos do Sol (SDAC) do Centro de Voo Goddard da NASA.

Ademais de permitir a descarga do programa, tamén dispón dun servizo de imaxes na web na dirección www.helioviewer.org, e acceso para aplicacións móbeis.

## Véxase tamén
### Ligazóns externas 
*Aplicación web de visualización de datos do proxecto Helioviewer .
*Páxina de descarga do programa JHelioviewer .
*Páxina inicial da wiki Helioviewer .
Vértice xeodésico

[miniatura|dereita|200px|Vértice xeodésico no monte do Castro ([Mourente, Pontevedra|Mourente, Pontevedra).]]

Un **vértice xeodésico** é un sinal que indica unha posición cartográfica exacta, e que forma parte dunha rede de triángulos xunto a outros vértices xeodésicos. A súa localización adoita situarse en lugares altos e illados, con liña de visión directa cara a outros vértices.

## Rede de vértices española
En España a rede xeodésica está dividida en tres categorías. Todos os vértices dunha rede son á súa vez vértices das máis pequenas. A rede de primeira orde está formada por triángulos de entre 30 e 70&nbsp;km. Na de segunda orde os lados dos triángulos teñen entre 10 e 25&nbsp;km. A rede de terceira orde ten lados de 5 a 10&nbsp;km.

miniatura|dereita|200px|Placa nun vértice.
Son de formigón e están pintados de branco. Están formados por un cilindro branco de 120&nbsp;cm de altura e 30 de diámetro, sustentado nunha base cúbica. Desde 1975 están protexidos pola Lei sobre sinais xeodésicos e xeofísicos.

## Véxase tamén
### Ligazóns externas
*Mapa de vértices xeodésicos de España
José Luis Vázquez Vázquez

**José Luis Vázquez Vázquez**, coñecido como *Vilaseco*, nado en Vilaseco (O Pino) o 25 de decembro de 1936 e finado en Santiago de Compostela o 22 de outubro de 2008, foi un pintor galego de corte costumista, con algunhas incursións na arte abstracta, o realismo, o surrealismo e a pintura naïf.
 
## Traxectoria
Foi fundador, presidente e presidente de honra da Asociación Artístico-Cultural de Pontevedra, e cofundador e membro directivo da revista cultural Contrastes. tamén foi colaborador de Antena 3 Radio, Radio Pontevedra, *Atlántico Diario*, *Diario de Pontevedra*, *Xornal Diario* e as revistas *Estilo Galicia*, *Contrates* e *Vía Lusitana*.

Vilaseco tamén foi militar e cabaleiro da Serenísima Orde de Cabaleiros e Damas do Camiño de Santiago.

## Obra
As súas obras están presentes en diferentes entidades e museos como o Museo de Pontevedra e o Etnográfico de Rodeiro, o Ateneo Santa Cecilia de Marín e a Deputación de Pontevedra. Precisamente, Vilaseco doou 45 cadros de temática de costumes ao Museo Municipal de Rodeiro, e ten colaborado de forma moi activa con este concello na promoción artística e cultural.

En palabras da escritora María del Carmen Gago Florenti:

## Véxase tamén 
### Bibliografía
* Gago Florenti, M. C. (2000): *Vilaseco, el pintor y su obra*. ISBN 84-607-1910-3.

### Ligazóns externas
* Rodeiro.org
* AsACPo.com
* DePontevedra.es 
* RiasBaixas.DePo.es
Primeiro ministro do Líbano

miniatura|120px|Escudo do Líbano.
Esta é a lista dos primeiros ministros do Líbano. A pesar de non existir unha determinación nese sentido na constitución, por tradición despois de 1943 o primeiro ministro é musulmán sunita. A pesar diso, moitos foron cristáns.

## Mandato francés no Líbano (1926-1943) 
## República do Líbano (1943 ata os días de hoxe) 
## Notas 
# Controversia: interrupción do mandato o 22 de setembro de 1988 discutible.
# Controversia:indicación como novo gobernante o 22 de setembro de 1988 discutible.

## Véxase tamén 
* Presidentes do Líbano
Circuíto Internacional de Buddh

O **Circuito Internacional de Buddh** () é un circuíto indio de automobilismo situado na Rexión da Capital Nacional en Gran Noida, Uttar Pradesh India. A pista comparte o seu nome con Gautama Buddha, ao igual que o distrito no que se atopa a pista.

A pista inaugurouse oficialmente o 18 de outubro de 2011. O circuíto de {5,125 km. de longo foi deseñado polo deseñador alemán de pistas Hermann Tilke.

O circuíto foi famoso como sede anual do Gran Premio da India de Fórmula Un, que se celebrou por primeira vez en outubro de 2011. Non obstante, o Gran Premio foi suspendido para  e posteriormente cancelado debido a unha disputa fiscal co Goberno de Uttar Pradesh durante a administración do Akhilesh Yadav.

## Deseño 
O órgano reitor da Fórmula Un, a FIA, anunciou a inclusión do Gran Premio de Gran India en outubro de 2011. Estímase que custou ao redor de 400 millóns de euros. Ten unha lonxitude de 5´125 km e unha área de 354 ha. e unha capacidade de 150.000 lugares sentados, ampliables a 200.000, máis tarde.

## Circuíto 
O circuíto forma parte dos 10&nbsp;km² da Cidade Deportiva Jaypee Greens, na que está previsto incluír un estadio de crícket o Greater Noida Cricket Stadium con 100.000 asentos, un campo de golf de 18 buratos, un estadio de hóckey de 25.000 asentos e unha academia de deportes.

## Nome 
Orixinalmente coñecida como "Circuíto Jaypee Group" ou "Jaypee International Race Circuit" polos propietarios do circuíto, o circuíto foi nomeado oficialmente *Buddh International Circuit* en abril de 2011. De acordo con Sameer Gaur, o Director Xerente e Director Executivo de Jaypee Sports Internacional, o nome derívase da palabra Buda, e representa a paz e a calma. O nome tamén é unha referencia ao distrito de Gautam Budh Nagar, no que se atopa o circuíto.

## Palmarés 
### Todos os gañadores de Fórmula 1, no circuíto de Budh 
## Notas
## Véxase tamén
### Bibliografía
### Outros artigos
* Gran Premio da India
### Ligazóns externas
* Plano principal
Estadio Nuevo Mirador

O **Estadio Nuevo Mirador** é un estadio de fútbol da cidade de Alxeciras (Cádiz), España, de propiedade municipal.

Nel xóganse os partidos o equipo da cidade, o Algeciras Club de Fútbol. O estadio con capacidade para 7.500 espectadores é un moderno complexo deportivo onde se atopan tamén as oficinas do club.

## Historia 
O estadio créase en substitución do antigo estadio, chamado Estadio El Mirador, situado na famosa "Cuesta del Rayo" alxecireña.

O Nuevo Mirador inaugurouse no ano 1999 no Polígono Industrial de La Menacha. Un equipo de Primeira División inaugurou o estadio fronte ao Algeciras CF: o Real Betis Balompié, sendo vencedor o equipo sevillano por 0-1, con gol de Benjamin Zarandona cun disparo desde o centro do campo.
Clap Your Hands Say Yeah

**Clap Your Hands Say Yeah** é unha banda estadounidense de indie rock baseada en Brooklyn, Nova York e Filadelfia, Pensilvania. Formouse no ano 2005 e ese mesmo ano autodiaron o seu álbum de estrea, *Clap Your Hands Say Yeah*.

## Historia 
Os membros da banda coñecéronse no Connecticut College e formaron Clap Your Hands Say Yeah posteriormente a principios do ano 2004, realizando concertos en Manhattan e Brooklyn. Destacan por ter conseguido a súa fama e o éxito comercial a través de Internet no canto dun selo discográfico. Pouco despois da edición do seu álbum de estrea, recibiron a atención de varios bloques e unha recensión favorable de Pitchfork Media. A demanda resultante para o álbum foi tal que a banda viuse forzada a re-prensar o CD, xa que a produción inicial quedou demasiado pequena. O grupo conseguiu aínda máis promoción despois de que David Bowie e David Byrne fosen vistos nalgúns dos seus concertos en 2005.

O 3 de outubro do 2005 asinaron un contrato co selo británico Wichita Recordings, e a banda editou o seu segundo traballo, *Some Loud Thunder*, o 29 de xaneiro do 2007 nos Estados Unidos.

O 18 de setembro do 2007 foi lanzado *Live at Lollapalooza 2007: Clap Your Hands Say Yeah* en iTunes. Este está formado polo concerto completo que a banda realizou no festival Lollapalooza o día 4 de agosto dese mesmo ano.

Clap Your Hands Say Yeah apareceu na película do 2008 *The Great Buck Howard*, e o 21 de xaneiro de 2009, anunciouse que a banda abandonaba os seus plans de entrar no estudio para gravar o seu terceiro álbum, e que estaba tomándose un descanso mentres os seus membros se adicaban aos seus proxectos paralelos. O hiato público comezou a ter efecto despois de que a banda tocase na Brooklyn Academy of Music o 13 de febreiro do 2009, porén, o 4 de marzo interpretaron unha nova canción no programa *Late Night with Jimmy Fallon*, titulada "Statues", e que pode ser descargada de balde na súa páxina oficial. O hiato foi desmentido máis tarde cando o grupo asinou para encabezar o 40 Acres Fest na Universdade de Texas en abril de 2009.

Alec Ounsworth lanzou a súa estrea en solitario, *Mo Beauty*, a finais do 2009 mentres que ao mesmo tempo editaba *Skin and Bones*, o primeiro álbum coa súa outr banda, Flashy Python. Robbie e Tyler estiveron tocando noutro proxecto chamado Uninhabitable Mansions, xunto con Annie Hart de Au Revoir Simone. Editaron un 7" e tamén un álbum, titulado *Nature Is a Taker*. Robbie tamén toca a batería noutra banda, Radical Dads.

Recentemete o batería Sean Greenhalgh ten producido gravacións para un feixe de bandas como Takka Takka, Conversion Party, Sam Izdat, Radial Dads e Tom McBride.

No 2008, Lee e Tyler Sargent tocaron na banda sonora de James Lavino para a película de Alex Karpovsky *Woodpecker*.

## Discografía 
### Álbums 
### Álbums ao vivo 
* *Live at Lollapalooza 2007: Clap Your Hands Say Yeah* - 2007

### EPs 
* *Fall 2006 Tour EP* - 2006 (con Architecture in Helsinki e Takka Takka)

## Véxase tamén 
### Ligazóns externas 
* Páxina oficial
Escala sismolóxica de magnitude de momento

A **escala sismolóxica de magnitude de momento (MW)** é unha escala logarítmica usada para medir e comparar sismos. Está baseada na medición da enerxía total que se libera nun terremoto. Foi introducida en 1979 por Thomas C. Hanks e Hiroo Kanamori como a sucesora da escala de Richter.

Unha vantaxe da escala de magnitude de momento é que non se satura preto de valores altos. É dicir, a diferenza doutras escalas, esta non ten un valor por encima do cal todos os terremotos máis grandes reflictan magnitudes moi similares.

Outra vantaxe que posúe esta escala é que coincide e continúa cos parámetros da escala de Richter.

Por estas razóns, a escala de magnitude de momento é a máis usada por sismólogos para medir e comparar terremotos de grandes proporcións. O Centro Nacional de Información Sísmica (National Earthquake Information Center) dos Estados Unidos, dependente do Servizo Xeolóxico dos Estados Unidos (USGS) usa esta escala para a medición de terremotos dunha magnitude superior a 3,5.

A pesar do anterior, a escala de Richter é a que goza de máis popularidade na prensa. Logo, é común que a prensa comunique a magnitude dun terremoto en escala de Richter cando este foi en realidade medido coa escala de magnitude de momento. Nalgúns casos isto non constitúe un erro, dada a coincidencia de parámetros de ambas as escalas, aínda que se recomenda indicar simplemente «magnitude» e evitar o texto «escala de Richter» para evitar erros.

## Notas
Kung Fu (serie de televisión)

***Kung Fu*** (1972-1975) foi unha serie de televisión estadounidense protagonizada por David Carradine. Foi creada por Ed Spielman, dirixida e producida por Jerry Thorpe e desenvolta por Herman Miller, quen foi ademais escritor e coprodutor da serie.
A serie consta dun episodio piloto de longa duración e sesenta e dous capítulos divididos en tres tempadas.

## Sinopse 
120px|miniatura|esquerda|David Carradine como Kwai Chang Caine.
Kung fu relata as aventuras dun monxe shaolín chamado Kwai Chang Caine (interpretado por David Carradine na súa situación de adulto, Keith Carradine como mozo e Radames Pera como cativo), que viaxaba a través do Vello Oeste dos Estados Unidos usando como únicas armas a súa destreza en artes marciais e a forza interior da súa filosofía de vida. O seu propósito era atopar ó seu medio irmán, Danny Caine, e comezar unha nova vida en familia, xa que Kwai Chang fuxira da China tras poñer ás autoridades na súa busca.

Keye Luke, como o mestre Po, e Philip Ahn, como o mestre Kan, eran tamén membros regulares da serie. David Chow, que tamén foi unha estrela invitada na serie, actuou como asesor técnico e de Kung fu, facendo máis adiante o papel máis comprometido de Kam Yuen.

## Actores invitados máis coñecidos 
120px|miniatura|dereita|Keye Luke como o mestre Po.
* Julian Cannonball Adderley
* John Drew Barrymore
* John Blyth Barrymore
* Bruce Carradine
* John Carradine
* Keith Carradine
* Robert Carradine
* David Chow
* José Feliciano
* Benson Fong
* Harrison Ford
* Jodie Foster
* Anne Francis
* Barbara Seagull
* James Hong
* Season Hubley
* Dan Inosanto
* Don Johnson
* Nancy Kwan
* Mako Iwamatsu 
* Pat Morita
* Diana Muldaur
* Leslie Nielsen
* William Shatner
* Victor Sen Yung

## Premios 
* 1973: Premio Emmy, *Mellor Director* (Jerry Thorpe), *An Eye for an Eye*.
* 1973: Premio Emmy, *Mellor Cinematografía* (Jack Woolf), *An Eye for an Eye*.
* 1973: Premio do Gremio de escritores de América, *Mellor Drama* (Herman Miller), *King of the Mountain*.

## Notas 
## Véxase tamén 
### Ligazóns externas 
* Ficha na IMDb
Club Atlético San Sebastián

O **Club Atlético San Sebastián** é unha entidade polideportiva da cidade de Donostia, fundada no ano 1958, que ten seccións de rugby, atletismo, baloncesto, natación, pelota, tenis, sófbol, hóckey, piragüismo, tríatlon e tenis de mesa. O club ten uns 4000 socios e preto duns 1000 deportistas federados.

## Rugby 
|}
A sección de rugby do Atlético San Sebastián participou 17 tempadas consecutivas na División de Honra do rugby nacional entre a edición 1969/70 e a edición 1985/86. Nesas 17 tempadas acadou 3 títulos de liga, nos anos 1970, 1978 e 1979, e 2 subcampionatos, nos anos 1983 e 1985. Na Copa do Rei acadou 4 títulos nos anos 1968, 1972, 1973 e 1975, e 2 subcampionatos en 1970 e 1974.

Non obstante, este dominio do equipo nos anos 70 sobre o rugby nacional, caeu cando unha gran parte dos compoñentes da sección de rugby do Atlético San Sebastián decidiron crear un novo club, chamado Bera Bera Rugby Taldea, no ano 1983. Dende ese intre ata o descenso de categoría a Primeira División Nacional do equipo só pasaron 3 anos.

No seu primeiro ano en 1ª Nacional, na tempada 1986/87, o At.San Sebastián acadou a 2ª praza, pero non ascendeu. Os anos seguintes rematou 8º, 6º e 10º, descendendo ás categorías rexionais vascas, nas que votou toda a década dos 90, ata a tempada 2001/02. Nesta ocasión o equipo atopou a estabilidade na categoría da 1ª Nacional, e mesmo acadou o ascenso a División de Honra B, na que votou unha tempada, a 2008/09, descendendo a continuación.

No que vai de século XX o Club Atlético San Sebastián é a segunda forza no que se refire a rugby na cidade de Donostia, por detrás do Bera Bera Rugby Taldea, que lle roubou o primeiro posto durante a década dos 90. En agosto de 2018 foi aprobado un acordo co Hernani CRE polo cal o club donostiarra pasa a ser o filial do hernaniarra por un período de dous anos.

;Posicións do At.San Sebastián en competicións nacionais dende o ano da súa fundación

*A División de Honra non se disputou entre 1954 e 1970. En 1979 o título foi compartido con outros 3 equipos*.

*A División de Honra B existe dende a tempada 1998-99. Anteriormente a Primeira Nacional era a 2ª División do rugby español*.

*A Primeira División Nacional existe dende a tempada 1972-73. Naceu como o 2º nivel do rugby español, e dende a tempada 1998-99 é o 3º*.

## Véxase tamén 
### Outros artigos 
* Liga Española de rugby
* Copa do Rei de Rugby
* Bera Bera Rugby Taldea
### Ligazóns externas 
* Web oficial do Club Atlético San Sebastián 
* Web oficial da Federación Española de Rugby 
* Web oficial da Federación Vasca de Rugby
The Action Is Go

***The Action is Go*** é o cuarto álbum de estudio da banda californiana de stoner rock Fu Manchu, editado o 7 de outubro de 1997 a través do selo Mammoth Records. Conta co novo batería Brant Bjork (Kyuss) e o novo guitarrista Bob Balch, substituíndo a Eddie Glass ee Ruben Romano que deixaron o grupo para formar Nebula. O produtor foi Jay Noel Yuenger, de White Zombie, que tamén tocou os teclados en varios dos temas.

## Listaxe de cancións
You're Living All Over Me

'''''You're Living All Over Me'''* é o segundo álbum da banda estadounidense de rock alternativo Dinosaur Jr., editado o 14 de decembro de 1987 a través do selo SST Records. O disco foi chamado así por unha frase que pronunciou o líder J Mascis mentres estaba de xira coa banda.

No ano 2005 foi colocado no posto 31 da lista da revista *Spin'' dos 100 mellores álbums entre 1985 e 2005. O traballo foi lanzado orixinalmente cando a banda aínda era coñecida como Dinosaur, antes de que unha demanda obrigase a cambiar o nome por Dinosaur Jr. O álbum foi relanzado por SST poucos meses despois da súa publicación, e as novas copias foron impresas xa co nome Dinosaur Jr.

## Listaxe de cancións
Batalla de Berlín

A **batalla de Berlín**, designada como a **Operación Ofensiva Estratéxica de Berlín** pola Unión Soviética, e tamén coñecida como a **Caída de Berlín**, foi unha das últimas ofensivas importantes do teatro europeo da Segunda Guerra Mundial.

Despois da ofensiva de Vñistula-Óder entre xaneiro e febreiro de 1945, o Exército Vermello detívose temporalmente nunha liña a 60 km ao leste de Berlín. O 9 de marzo, Alemaña estableceu o seu plan de defensa para a cidade coa Operación Clausewitz. Os primeiros preparativos defensivos nas aforas de Berlín realizáronse o 20 de marzo, baixo o mando do recentemente nomeado comandante do Grupo de Exércitos Vístula, o xeneral Gotthard Heinrici.

Cando a ofensiva soviética continuou o 16 de abril, dúas frontes soviéticas atacaron Berlín dende o leste e o sur, mentres que unha terceira forza alemá situouse ao norte. Antes de que comezase a batalla principal en Berlín, o Exército Vermello rodeou a cidade logo das vitorias nas batallas dos Cumios de Seelow e Halbe. O 20 de abril de 1945, o aniversario de Adolf Hitler, a Primeira Fronte Bielorrusa liderada polo mariscal Georgii Zhukov, avanzando dende o leste e o norte, comezou a bombardear o centro da cidade de Berlín, mentres que a Primeira Fronte Ucraína do mariscal Ivan Konev rompeu a través do Grupo de Exércitos Centro e avanzou cara aos suburbios do sur de Berlín. O 23 de abril, o xeneral Helmuth Weidling asumiu o mando das forzas dentro de Berlín. A guarnición consistía en varias divisións do *Deutsches Heer* e das Arma SS esgotadas e desorganizadas, xunto con membros pouco adestrados de *Volkssturm* e as Xuventudes Hitlerianas. Durante a semana seguinte, o Exército Vermello tomou gradualmente toda a cidade.

O 30 de abril, Hitler morreu. A guarnición da cidade rendeuse o 2 de maio, pero os combates continuaron cara ao noroeste, oeste e suroeste da cidade ata o final da guerra en Europa o 8 de maio (9 de maio na Unión Soviética) mentres algunhas unidades alemás loitaban cara ao oeste para poder renderse aos Aliados occidentais en lugar dos soviéticos.

## Notas
The Menace

***The Menace*** é o segundo álbum da banda inglesa de rock alternativo Elastica, editado a través do selo Deceptive Records o 3 de abril do ano 2000, e internacionalmente a través de Atlantic Records o 22 de agosto.

## Antecedentes e gravación 
Despois da publicación do seu álbum de debut homónimo en 1995, a banda comezou unha xira e, no proceso, empezou tamén a entregarse ás festas de maneira feroz e a experimentar co consumo de drogas. O primeiro intento de gravar o seu segundo traballo tivo lugar en Francia e Irlanda a finais de 1996, pero problemas internos provocaron a marcha de varios membros (incluíndo a vocalista e guitarrista Donna Matthews e a baixista Annie Holland) e a disolución temporal do grupo.

A líder Justine Frischmann, que acababa de romper coa súa parella Damon Albarn, de Blur, comezou a traballar en música ambiental influenciada por Brian Eno xunto ao seu compañeiro de piso Loz Hardy, de Kingmaker, o que deu lugar a temas como “Miami Nice” e “My Sex”, que acabarían formando parte do álbum. Frischmann retomou o contacto con Annie Holland a comezos de 1999 e reuniu unha nova formación da banda, que incluía a Justin Welch, a teclista e vocalista Sharon Mew, antiga integrante de Heave, ao guitarrista Paul Jones (exmembro de Linoleum) e ao teclista Dave Bush, anteriormente en The Fall.

A banda escoitou as gravacións previas do material e decidiu refacelo todo no outono de 1999. A gravación levou só seis semanas e custou arredor de 10 000 £. O excompañeiro de Bush, Mark E. Smith, participou na composición e gravación de dúas cancións do álbum: “How He Wrote Elastica Man” , un xogo co título do sinxelo de The Fall de 1980 “How I Wrote ‘Elastic Man’”, e “KB”. O álbum tamén inclúe dúas sesións temperás con Donna Matthews (“Image Change” e “How He Wrote Elastica Man”) e unha versión de Trio, “Da Da Da”, coa participación de Damon Albarn aos teclados baixo o alias anagramado Norman Balda.

Nunha entrevista de 2013, Frischmann revelaría os seus remorsos sobre o valor do álbum, afirmando que Elastica debería ter sido “un proxecto dun só disco”.

## Recepción 
O álbum alcanzou o posto número 24 na lista de álbums do Reino Unido. En Metacritic, que asigna unha cualificación normalizada sobre 100 ás críticas dos críticos *mainstream*, *The Menace* ten unha puntuación media de 69 baseada en 19 críticas, o que indica "críticas xeralmente favorables". O crítico estadounidense Robert Christgau considerou *The Menace* un mellor álbum que o debut homónimo da banda, pero recoñeceu que o seu impacto sería inexistente.

## Listaxe de cancións 
## Notas
Rexión Sur do Brasil

A **rexión Sur** é unha das cinco grandes rexións nas que encontra dividido o Brasil. Comprende os estados do Paraná, Rio Grande do Sul e Santa Catarina, que xuntos totalizan unha superficie de 576.409,6&nbsp;km². A rexión Sur é a menor das rexións brasileiras, e forma parte da rexión xeoeconómica Centro-Sur. 

## Ecomomía 
É un grande polo turístico, económico e cultural, abranguendo grande influencia europea, principalmente de orixe italiana e xermánica. Presenta bos índices sociais en varios aspectos: posúe o maior IDH do Brasil, 0,831, e o terceiro maior PIB per cápita do país, 18.257,79 reais, atrás apenas da Rexión Sueste e da Rexión Centro-Oeste.

## Xeografía 
Fai fronteiras co Uruguai polo sur, coa Arxentina e co Paraguai polo oeste, coa rexión Centro-Oeste e Sueste polo norte e co océano Atlántico polo leste.

## Historia 
A súa historia está marcada pola grande inmigración europea, pola Guerra dos Farrapos, tamén chamada de Revolución Farroupilla e máis recentemente pola Revolución Federalista, co seu principal evento o Cerco da Lapa. Outra revolta ocorrida na historia da rexión foi a Guerra do Contestado, de carácter relixioso.

No primeiro de outubro de 2016 realizouose un referendo coñecido como *Plebisul*, que tivo apenas unha adesión do 2.91% da poboación.

## Notas 
## Véxase tamén 
* Historia do Brasil 
* Rexións do Brasil
* Referendo de independencia
In Case We Die

***In Case We Die*** é o segundo álbum da banda australiana de indie pop Architecture in Helsinki, editado o 5 de abril do 2005. Foi producido polos membros da banda James Cecil e Cameron Bird baixo o seu outro alcume, The Carbohydrates. *In Case We Die* apareceu no *top 100* da lista de álbums de ARIA.

Nos premios J de 2005, o álbum foi nomeado a Álbum australiano do ano.

## Listaxe de cancións 
## Notas
Transit Transit

***Transit Transit*** é uo segundo álbum de estudio da banda estadounidense de rock alternativo Autolux, editado o 3 de agosto do 2010 a través de TBD Records e ATP Recordings.

A banda encargouse da produción do álbum e o propio guitarrista e vocalista de Autolux, Greg Edwards, foi o encargado da parte técnica na gravación.

## Listaxe de cancións 
# "Transit Transit" - 2:54
# "Census" - 4:40
# "High Chair" - 3:26
# "Supertoys" - 4:38
# "Spots" - 4:37
# "The Bouncing Wall" - 3:43
# "Audience No. 2" - 4:35
# "Kissproof" - 3:27
# "Headless Sky" - 4:06
# "The Science of Imaginary Solutions" - 6:03
Reject All American

***Reject All American*** é o segundo e último álbum de estudio da banda estadounidense de punk rock Bikini Kill, editado o 5 de abril de 1996 polo selo Kill Rock Stars.

## Listaxe de cancións
Karim Benzema

**Karim Benzema**, nado en Lión o 19 de decembro de 1987, é un futbolista francés de orixe alxeriana. Xoga de dianteiro e o seu actual equipo é o Al-Ittihad Club.

## Traxectoria 
Como xuvenil do Gones (sobrenome principal do Olympique de Lión e palabra só usada en Lión para referirse de maneira familiar aos nenos) gañou un campionato de xogadores de 18 anos en Francia en 2005 (12 goles en 14 partidos) e foi finalista no Campionato de Fútbol Afeccionado en 2005 e 2006.

Comezou a súa carreira profesional na tempada 2004-2005 baixo as ordes de Paul Le Guen, aínda que disputou poucos partidos e non marcou ningún gol. O seu primeiro gol en partido oficial co Olympique de Lión foi en 2005 nun partido de Liga de Campións contra o Rosenborg, no que foi o súa primeira participación en devandita competición.

O 1 de xullo de 2009, o Olympique de Lión fixo oficial a súa fichaxe polo Real Madrid por 35 millóns de euros. Foi presentado no estadio Santiago Bernabéu o 9 de xullo con máis de 15.000 persoas. O 20 de abril de 2011 gañou o seu primeiro título co Real Madrid, logo de vencer ao FC Barcelona na final de Copa.

En outubro de 2021, no xuízo de Karim Benzema no caso de sextape Mathieu Valbuena, a fiscalía de Versalles pediu ao xulgado penal que pronuncie unha pena de prisión suspendida de dez meses e unha multa de 75.000 euros contra Karim.

## Selección nacional 
O 28 de marzo de 2008 xogou o seu primeiro partido coa selección absoluta de Francia contra Austria no Stade de France, onde marcou o seu primeiro gol cos *bleus*.

En 2008 xogou tamén o seu primeiro trofeo internacional coa selección absoluta, a Eurocopa de Austria e Suíza, onde o seu equipo non conseguiu superar a fase de grupos, empatando con Romanía e perdendo cos Países Baixos e Italia. Neste campionato, Karim xogou 2 partidos e non marcou ningún gol.

## Palmarés 
### Campionatos nacionais 
### Campionatos internacionais 
(*) Incluíndo a Selección

### Distincións individuais 
## Notas 
## Véxase tamén 
### Ligazóns externas 
* Sitio web oficial
* Karim Benzema no sitio do Real Madrid
* Datos do xogador en fifa.com  
* Datos do xogador en uefa.com
Salomón Rondón

**José Salomón Rondón Giménez**, nado en Caracas o 16 de setembro de 1989, é un futbolista venezolano. Xoga de dianteiro e o seu actual equipo é o Málaga Club de Fútbol.

## Traxectoria 
Comezou a súa carreira profesional no Aragua Fútbol Club co que debutou na máxima categoría do fútbol venezolano á idade de 16 anos en 2006. O 21 de xullo de 2008 a Unión Deportiva Las Palmas da Segunda División de España, fíchao por tres tempadas, con opción a unha cuarta. Tras algúns problemas coa súa fichaxe, finalmente é presentado o 10 de agosto de 2008 no Estadio de Gran Canaria.

Logo de dúas tempadas co Las Palmas, o 19 de xullo de 2010 faise oficial a fichaxe de Rondón polo Málaga Club de Fútbol de Primeira División, por uns 3,5 millóns de euros, ademais de conseguir unha cláusula de recisión de 20 millóns, sendo así a fichaxe máis cara na historia do Málaga para ese entón.

## Palmarés 
### Campionatos nacionais 
### Campionatos amigables 
### Distincións individuais 
## Notas 
## Véxase tamén 
### Ligazóns externas 
* Ficha de Rondón no sitio web oficial do Málaga 
* Estatísticas FIFA de José Rondón
Fernando Pensado

**Fernando Alfredo Pensado Barbeira**, nado na Baña o 5 de agosto de 1952, é un médico e político galego do PPdeG.

## Traxectoria 
Estudou o bacharelato no Colexio Peleteiro de Santiago de Compostela e licenciouse en Medicina na Universidade de Santiago de Compostela. Comezou a exercer como médico en Aranga en 1975. Tras facelo Servizo Militar estableceuse en Navia de Suarna ata que en maio de 1978 se trasladou a Palas de Rei, onde exerceu como médico ata a súa xubilación en agosto de 2022.

Compaxinou a medicina coa actividade política. Nas eleccións municipais de 1983 encabezou a candidatura de Alianza Popular en Palas de Rei e foi elixido alcalde por maioría absoluta, sendo ademais designado nese mesmo mandato deputado provincial. En 1985 foi elixido deputado no Parlamento de Galicia polo que abandonou a alcaldía, se ben se mantivo como concelleiro. Continuou como parlamentario autonómico pola formación popular, seguindo de concelleiro en Palas, ata que volveu ser elixido alcalde nas eleccións municipais de 1999 tras encabezala candidatura do PPdeG e lograla maioría absoluta. Volveu revalida-la alcaldía por maioría absoluta en 2003 e foi designado deputado provincial para ese mandato. En 2007 foi novamente reelixido por maioría absoluta, se ben por tan só dous votos de diferenza sobre o PSdeG-PSOE tras sufrir unha considerable perda de apoios.  

En 2011, renunciou a concorrer como candidato á alcaldía, mais continuou na candidatura do PPdeG como número 2 do seu sucesor Pablo Taboada, o cal revalidou a alcaldía para os populares por maioría absoluta. Nese mandato volveu ser deputado provincial. Continuou como concelleiro tralas eleccións de 2015, 2019 e 2023, polo que seguiu formando parte do goberno de Palas tras renovar Taboada a maioría absoluta á fronte do PPdeG. 

### Acusación 
En maio de 2011 foi denunciado pola interventora municipal por acoso laboral, falsidade en documento oficial, falsificación de certificados, usurpación de funcións públicas, fraude na obtención e ou execución de subvencións públicas, prevaricación e inxurias. En xaneiro de 2019, o Tribunal Supremo revocou a condena por acoso, polo cal puido continuar como concelleiro.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Palas de Rei
### Ligazóns externas 
* Ficha en galegos.info
Índice

O termo **índice** poder referirse a:

***Dedo índice**, nome corrente do segundo dedo da man;
*O **índice**, paratexto dunha obra literaria, repertorio ordenado das varias partes que o compoñen;
***Índice** é a abreviatura común para o Índice dos libros prohibidos.

## Ciencias 
En ciencias, o **índice** é, de maneira xeral, un número sen dimensións que permite unha clasificación que se obtén pola relación entre dúas magnitudes mensurábeis.

### Ciencias exactas e da natureza 
* En  astrofísica:
:* o índice espectral.
* En bioquímica distínguense: 
:* o índice de saponificación,
:* o índice de ácido, 
:* o índice de ester e 
:* o índice de iodo, que permiten caracterizar un corpo graxo.
* En matemáticas defínense:
:* o índice dun operador de Fredholm, en análise funcional, 
:* o índice dun número complexo, en análise complexa,
:* o índice dun subgrupo (que está relacionado co Teorema de Lagrange na Teoría de grupos),
:* o índice dunha forma cuadrática real.
* En informática:
:* o índice, é un número enteiro que identifica o elemento dun *array*, ou unha estrutura de datos que permite unha busca rápida.
:* o índice, é unha función no interior dunha *base de datos* que permite un rápido acceso ás liñas dunha táboa.
:* o índice, é un instrumento de soporte nun motor de busca.
* En medicina:
:* Índice cardíaco.
:*  O Índice Broca, de Pierre Paul Broca, médico, cirurxián e antropólogo francés, é unha forma rápida de calcular o peso ideal dunha persoa.
:* Índice de masa corporal (ou corpórea, IMC, sigla en inglés: BMI -*Body Mass Index*-), tamén coñecido como índice de Quetelet (de Lambert Adolphe Jacques Quételet), é un número que pretende determinar, a partir da estatura e o peso, o rango máis saudable de peso dunha persoa. 
:* Índice glicémico.
:* Índice terapéutico.
* En óptica:
:* o índice de refracción dun medio transparente é a relación entre a velocidade da luz no baleiro e a velocidade da luz nese medio.
* En química: 
:* o índice de octano dun carburante é a relación entre o poder antidetonante dese carburante e o dun carburante de referencia (n-octano).

### Ciencias humanas e sociais 
* En demografía:
:* o índice sintético de fecundidade, ou **indicador conxuntural de fecundidade**, mide o número medio de nenos que as mulleres terían no curso da súa vida se, a todas as idades, o seu nivel de fecundidade fora o do ano considerado. 
* En economía, 
:* Un índice é o valor dunha magnitude económica en relación cun valor de referencia.
:* O Índice de Desenvolvemento Humano ou IDH é un índice estatístico composto que vén sendo empregado polo Programa das Nacións Unidas para o Desenvolvemento (PNUD) desde 1993, que avalía o desenvolvemento humano dos estados do mundo.
:* O Índice Big Mac é o índice calculado sobre o prezo do Big Mac en máis de 100 países.
:* Tamén falamos do índice de prezos ao consumidor (IPC).
:* o índice bolsista é un valor calculado polo agrupamento dos valores dos títulos de varias sociedades. Por exemplo, en España, o Ibex 35.
Poder absoluto

***Poder absoluto*** (en ) é un filme do xénero policial dirixido por Clint Eastwood que se estreou en 1997. Está baseada na novela *Absolute Power* de 1996 escrita por David Baldacci. Estreouse en galego na TVG o 11 de setembro de 2008.

## Sinopse 
Luther Whitney, un especialista en grandes roubos, ten planeado desvalixar a mansión dun home de negocios que se atopa de vacacións no Caribe. Pero unha vez dentro, é testemuña involuntario dun asasinato que involucra ó Presidente dos Estados Unidos, ó seu xefe de gabinete e a dous axentes do Servizo Secreto. Pero, a quen pode recorrer un criminal para acusar de asasinato a alguén relacionado coa Casa Branca?

## Personaxes 
* Clint Eastwood como Luther Whitney
* Gene Hackman como Presidente Alan Richmond
* Ed Harris como Detective Seth Frank
* Laura Linney como Kate Whitney
* Scott Glenn como Axente Bill Burton
* Dennis Haysbert como Axente Tim Collin
* Judy Davis como Xefa de Comisaría Gloria Russell
* E. G. Marshall como Walter Sullivan
* Melora Hardin como Christy Sullivan
* Kenneth Welsh como Sandy Lord
* Penny Johnson como Laura Simon
* Richard Jenkins como Michael McCarty
* Mark Margolis como Red Brandsford 
* Elaine Kagan como Valerie

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
A presa

***A presa*** (en ) é un filme de acción dirixido por William Friedkin e protagonizado por Tommy Lee Jones e Benicio del Toro. Estreouse en galego na TVG o 1 de maio de 2008.

## Sinopse 
O FBI investiga unha serie de asasinatos cometidos nun bosque. Un axente especializado en rastrexo (Tommy Lee Jones) captura ó asasino (Benicio del Toro), que resulta ser un soldado que estivo ás súas ordes en misións perigosas, pero que, tras unha experiencia traumática en Kosovo, adícase á caza de seres humanos. Cando o preso logra fuxir, comeza unha nova partida de caza.

## Personaxes 
* Tommy Lee Jones como L.T. Bonham 
* Benicio del Toro como Aaron Hallam 
* Connie Nielsen como Abby Durrell 
* Leslie Stefanson como Irene Kravitz 
* John Finn como Ted Chenoweth 
* José Zúñiga como Bobby Moret 
* Ron Canada como Harry Van Zandt 
* Mark Pellegrino como Dale Hewitt 
* Jenna Boyd como Loretta Kravitz 
* Aaron DeCone como Stokes
* Carrick O'Quinn como Kohler 
* Lonny Chapman como Zander 
* Rex Linn como Powell 
* Eddie Velez como Richards 
* Alexander MacKenzie como Sheriff

## Notas 
## Véxase tamén 
### Ligazóns externas 
* Ficha na IMDb 
* Web Oficial 
* Ficha en BoxOfficeMojo
The Beach

***The Beach*** é un filme de aventuras dirixido por Danny Boyle baseado na novela de 1996 *The Beach* escrita por Alex Garland, que foi adaptada para o filme por John Hodge. Está protagonizada por Leonardo DiCaprio. Tamén aparecen neste filme Tilda Swinton, Robert Carlyle, Virginie Ledoyen e Guillaume Canet. Foi rodada na illa tailandesa de Koh Phi Phi.

## Sinopse 
O desexo de vivir experiencias interesantes, de atopar algo ou alguén auténtico é o que empurra a Richard (Leonardo DiCaprio), un xove mochileiro, a ir a Tailandia. Unha vez en Bangkok, alóxase nun hotel de mala morte, onde coincide cunha parella de franceses: Étienne (Guillaume Canet) e Françoise (Virginie Ledoyen). Pero, sobre todo, coñece a Daffy (Robert Carlyle), un viaxeiro destruído por anos de sol e drogas e que está de volta de todo. Daffy, un ser tortuoso e paranoico, cóntalle a Richard unha historia fantástica sobre unha illa paradisíaca, sobre unha praia perfecta que nunca foi profanada polos turistas.

## Personaxes 
* Leonardo DiCaprio como Richard
* Tilda Swinton como Sal
* Virginie Ledoyen como Françoise
* Guillaume Canet como Étienne
* Paterson Joseph como Keaty
* Lars Arentz-Hansen como Bugs
* Robert Carlyle como Daffy
* Peter Youngblood Hills como Zeph
* Jerry Swindall como Sammy
* Zelda Tinska como Sonja
* Victoria Smurfit como Muller do tempo 
* Daniel Caltagirone como Unhygienix
* Peter Gevisser como Gregorio
* Lidija Zovkic como Mirjana
* Samuel Gough como Guitarrista
* Staffan Kihlbom como Christo
* Jukka Hiltunen como Karl
* Magnus Lindgren como Sten
* Abhijati 'Meuk' Jusakul como Xefe da plantación
* Sanya 'Gai' Cheunjit como Granxeiro
* Kaneung 'Nueng' Kenia como Granxeiro
* Somchai Santitarangkul como Granxeiro
* Seng Kawee como Granxeiro
* Somkuan 'Kuan' Siroon como Granxeiro
* Emma Renae Griffiths como Camarera

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Tyler Hoechlin

**Tyler Lee Hoechlin**, nado en Corona (California) o 11 de setembro de 1987, é un actor estadounidense que conseguiu o papel protagonista xunto con Tom Hanks no filme *Road to Perdition* (2002) como Michael Sullivan Jr. Na televisión é recoñecido polo seu papel como Martin Brewer en *7th Heaven*.

## Traxectoria 
Hoechlin é fillo de Lori e Don Hoechlin. Comezou a actuar con nove anos de idade. A súa actuación en *Road to Perdition* levouno a conseguir o papel de Martin Brewer na exitosa serie *7th Heaven* no 2003

Hoechlin foi nomeado para un premio como nova estrela masculina no ano 2004. No 2008 interpretou a Nick no filme *Solstice*. Tamén será o protagonista da serie da MTV *Teen Wolf* e actuou nun episodio de *Castle* na súa segunda tempada. En 2011 protagonizou xunto a Owen Wilson e Christina Applegate o filme *Carta branca*.

Hoechlin é, asemade, xogador de béisbol. Comezou a xogar con sete anos de idade e anteriormente estivo no cadro de *Arizona State University* e o *Battle Creek Bombarderos* da *Liga Northwoods*. No 2008 xogou dentro do cadro do *UC Irvine Anteaters*.

## Filmografía 
* *Family Tree* (1999)
* *Train Quest* (2001)
* *Road to perdition* (2002)
* *7th Heaven* (2003) televisión
* *Solstice* (2008)
* *Grizzly Rage* (2007)
* *Carta branca* (2011)
Gran Telescopio Canarias

O **Gran Telescopio Canarias** é o telescopio máis grande do mundo con 10,4 metros de diámetro dividido por 36 espellos hexagonais. Está situado na illa de La Palma no arquipélago das Canarias, no Roque de los Muchachos, a 2.426 metros sobre o nivel do mar.

## Historia 
A construción comezou no ano 2000 coa participación de 100 empresas e institucións nacionais e estranxeiras, cun custo de 130 millóns de euros, foi inaugurado o 13 de xullo de 2007.

## Notas 
## Véxase tamén 
* Telescopio Europeo Extremadamente Grande

### Ligazóns externas 
* Gtc.es
* GTCdigital.net
Head Automatica

**Head Automatica** é unha banda de electropunk estadounidense procedente de Nova York, formada polo líder de Glassjaw Daryl Palumbo no ano 2004.

## Historia 
A banda xurdiu do interese que tiña o cantante Daryl Palumbo polo hip hop e polo britpop. Palumbo sentía que o material que lle inspiraban eses xéneros non tiñan cabida en Glassjaw polo que creou Head Automatica para amosalo.

O álbum de estrea da banda, *Decadence*, foi editado o 17 de agosto do 2004. O disco entrou nas listas *Billboard 200* e *Top Heatseekers*, e saíu da cabeza de Palumbo, que era coñecido polo seu traballo na música hardcore punk, e por Dan 'The Automator' Nakamura, famoso polo seu traballo de produción con grupos como Gorillaz e Handsome Boy Modeling School. Os dous supostamente coñecéronse unha festa e traballaron no que se convertería posteriormente no álbum. Palumbo entón recrutou aos restantes membros para a banda de xira, e saíron polos Estados Unidos, tocando con grupos como Interpol, The Rapture, Mogwai e The Used.

Head Automatica lanzou o seu segundo álbum, titulado *Popaganda, o 6 de xuño do 2006. O traballo foi producido por Howard Benson, coñecido pola súa relación con grupos de rock alternativo como P.O.D. ou Cold. Coa saída de Nakamura o son da banda aproximouse máis cara o powerpop clásico, citando a Squeeze e Elvis Costello como influencias.

O EP *Pop Rocks'' publicouse o 6 de abril do 2006, e conta con catro temas do seguinte álbum: "Graduation Day", "God", "Nowhere Fast" e "Laughing At You".

No 2006 a banda xirou con Avenged Sevenfold e Coheed and Cambria, e uniríase durante un mes a Taking Back Sunday, Angels & Airwaves e The Subways. O grupo tamén programou unha xira en outono con Rock Kills Kid de abreconcertos, pero decidiu cancelala despois de realizar uns pouco concertos. Na súa vez foron abreconcertos de 30 Seconds to Mars xunto con The Receiving End of Sirens, Cobra Starship e Rock Kills Kid. A principios do 2007 Head Automatica tocou con Jack's Mannequin, We Are The Fury e theAudition.

O 18 de decembro do 2008 a banda apareceu nun *sketch* do programa de televisión *The Tonight Show with Jay Leno*. En maio do 2009 Palumbo confirmou que Head Automatica rematara de traballar no seu terceiro álbum de estudio, titulado *Swan Damage*, e que neses intrers estaban mesturándoo.

## Discografía 
## Véxase tamén 
### Ligazóns externas 
* Head Automatica en MySpace